Talmagi er åbenbart vigtigt for rigtig mange nordjyske par. Der er i hvert fald 76 nordjyske par, der smedens i hymens lænker på fredag. Det er kun på Læsø, at der ikke er giftemål i støbeskeen på fredag. De øvrige 10 kommuner i regionen skal alle op overarbejde. Flest skal giftes i Aalborg, hvor 19 par skal giftes. Faktisk produceres der her et ægtepar hvert 10 minut på fredag. Den øvrige fordeling af giftemål ser således ud. 12 skal giftes i Hjørring Kommune 8 skal giftes i Mariagerfjord Kommune 7 skal giftes i Frederikshavn Kommune 7 skal giftes i Brønderslev Kommune 6 skal giftes i Vesthimmerland Kommune 6 skal giftes i Rebild Kommune 4 skal giftes i Jammerbugt Kommune 4 skal giftes i Thisted Kommune 3 skal giftes i Morsø Kommune I de fleste kommuner kan man faktisk stadig nå at komme på vognen, hvis man skulle blive lokket. Vi vil gerne følge forberedelserne, så skriv til Rikke på redaktion@tv2nord.dk - hvis du har været på knæ - eller gør det inden i morgen aften og bliver gift på fredag, så vil vi nemlig gerne med på turen.

Opsummering:
Rådhusene har travlt på fredag. 76 nordjyske par vil giftes den 11/11/11.